Is-sid ta’ Pilatus Bank Seyed Ali Sadr Hasheminejad dalgħodu reġa’ ntlemaħ fil-bini tal-Qorti hekk kif NET News jinsab infurmat li Ali Sadr kien mitlub jerġa’ jmur il-Qorti għat-tieni darba f’jumejn. Ilbieraħ, Ali Sadr dam numru ta’ siegħat il-Qorti, jiġi mistoqsi mill-Maġistrat inkwirenti li qed jinvestiga l-aġir tal-Prim Ministru Joseph Muscat f’dak li qed jitqies bħala l-akbar skandlu politiku. Meta kien mistoqsi mill-ġurnalisti lbieraħ, Ali Sadr naqas milli jgħid jekk iċ-Chief of Staff tal-Prim Ministru, Keith Schembri, għandux kont bankarju f’Pilatus Bank. Madanakollu, ilbieraħ filgħaxija stess ġie żvelat minn Caruana Galizia li kemm Keith Schembri kif ukoll Brian Tonna għandhom kumpaniji f’Pilatus Bank . FILMAT: Sid il-bank Pilatus ma jweġibx jekk Keith Schembri u Aliyev għandhomx kontijiet jew le Ritratt fuq: Meħud it-Tnejn 24 ta’ April 2017 malli Ali Sadr tfaċċa mill-Qorti wara numru ta’ siegħat